  Наталья Тетерина Удмуртиысь йӧскалык лыдӟетъюртын «Коллекционирование как стиль жизни» адӟытон ужа. Коллекционерлэн нуналэзлы, 21-тӥ куарусёнлы, тупатэм экспозициын шер пумиськылӥсь но дуно ужкагазъёсъя ёзэтлэн фондысьтыз арбериос возьматэмын. Со сярысь Йӧскалык лыдӟетъюртлэн пресс-службаез ивортэ. Кызьы шуэмын ивортонын, адӟытонын луэ тодматскыны коллекционированилэн валтӥсь видъёсыныз – филателиен, филокартиен, экслибристикаен, нумизматикаен но бонистикаен. Озьы ик коллекционеръёслы валэктонъёс, тунсыко коллекциосын каталогъёс, тодмо коллекционеръёс сярысь книгаос возьматэмын. «Коллекционирование как стиль жизни» адӟытон 13-тӥ коньывуонозь Пушкин урам, 200 юрт адресъя ужалоз. Пыронэз дунтэк. Тегъёс: Лулчеберет Ижкар Удмуртия лыдетъюрт Йӧскалыклыдӟетъюрт  